Võru Õpetajate Seminar
Võru Õpetajate Seminar oli aastatel 1921–1930 tegutsenud õppeasutus, mis koolitas algkooliõpetajaid. Kooli juhtis Johannes Käis. 10 aasta jooksul õppis seminaris 243 inimest, kellest õpetajakutse sai 169. Paljud lõpetajad läksid lähiümbrusse koolidesse Valga-, Võru- ja Petserimaal. Võru Õpetajate Seminari on teiste seas lõpetanud Arthur Behrsing, Natalie Mei, Edgar Oissar, Rudolf Reiman, Jaan Vahtra.